ธปท.เผยทุนสำรองลด200ล้านเหรียญสหรัฐ
ธปท.เผยทุนสำรองประเทศลด 200 ล้านเหรียญสหรัฐ อยู่ที่ 1.824 แสนล้านบาทผลจากการแทรกแซงค่าเงินบาทช่วงสิ้นปีน้อยลง
30 ธ.ค. 2555

ธปท.เผยทุนสำรองประเทศลด 200 ล้านเหรียญสหรัฐ อยู่ที่ 1.824 แสนล้านบาทผลจากการแทรกแซงค่าเงินบาทช่วงสิ้นปีน้อยลง
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 21 ธ.ค. 2555 ว่า อยู่ที่ระดับ 1.824 แสนล้านบาท หรือประมาณ 5.588 ล้านล้านบาท ลดลง 200 ล้านเหรียญสหรัฐ หรือประมาณ 6,120 ล้านบาท หากคิดอัตราแลกเปลี่ยนปัจจุบันที่ระดับ 30.60 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.826 แสนล้านบาทหรือ 5.596 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิอยู่ที่ระดับ 2.37 หมื่นล้านเหรียญสหรัฐ ลดลงเล็กน้อย 100 ล้านเหรียญสหรัฐ จากสัปดาห์ก่อนอยู่ที่ระดับ 2.38 หมื่นล้านบาท ส่งผลให้ทุนสำรองระหว่างประเทศสุทธิ ซึ่งรวมทุนสำรองฯและฐานะซื้อเงินตราต่างประเทศล่วงหน้าสุทธิในปัจจุบันอยู่ที่ระดับ 2.061 แสนล้านเหรียญสหรัฐ
ทั้งนี้ คาดว่า ทุนสำรองที่ลดลงน่าจะผลจากการลดแทรกแซงค่าเงินบาทของธปท. เนื่องจากเป็นช่วงปลายที่ที่นักลงทุนปิดบัญชีในช่วงสิ้นปี ทำให้ภาวะเงินทุนไหลเข้าน้อยลง มีผลให้เงินบาทเคลื่อนไหวค่อนข้างมีเสถียรภาพ โดยเคื่อนไหวในกรอบ 30.60-30.65 บาทต่อเหรียญสหรัฐ ความจำเป็นในการเข้าแทรกแซงค่าเงินบาทจึงน้อยลงเป็นไปตามฤดูกาล
ด้านฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.อยู่ที่ระดับ 1.362 ล้านล้านบาท ลดลงเล็กน้อยจากสัปดาห์ก่อนที่ระดับ 1.368 ล้านล้านบาท อย่างไรก็ตามปริมารเงินในระบบยังถือว่ามากว่าปกติเนื่องจากเป็นช่วงเทศกาลปีใหม่ ที่คนมีความต้องการถือเงินเพื่อจับจ่ายใช้สอยสูง